පැහැර ගැනිමෙන් පසු පොලීසිය පන්නල - කංකානියාමුල්ල රක්ෂිතයේ මෙහෙයුමක් දියත් කළේ එහි වැටී තිබූ මිනිස් රුධිර පැල්ලම් හේතුවෙන්.කෙසේ වෙතත්, සිද්ධිය වු පසුගිය 17 වනදා අළුයම එහි ප්‍රධාන සැකකරු වන සුද්දා නැමැත්තා ඔහුගේ ඥාතියෙකුට ලබාදුන් දුරකථන ඇමතුමක් ඔස්සේ වැඩිදුර පරික්ෂණ සිදු කළ පොලිසිය කඳාන නාගොඩ ප්‍රදේශයේදී එම පුද්ගලයා අත්අඩංගුවට ගත්තා.ඔහු පොලිස් භාරයේ සිටියදී සුද්දා නැමැත්තා යළි එම පුද්ගලයාට දුරකථන ඇමතුමක් දී ගිණුම් අංකයක් ප්‍රකාශ කර දැනුම් දී ඇත්තේ මත්කුඩු මිළදී ගැනිම සඳහා රුපියල් දසදහසක් අදාළ ගිණුමට බැර කරන ලෙසයි.එම ගිණුමේ දත්ත පරික්ෂා කළ පොලිසිය, පසුව එහි සඳහන් පන්නල යක්විල ප්‍රදේශයේ ලිපිනයක් සහිත නිවසක් වැටලු අතර, එහි මත්කුඩු පානය කරමින් සිටි ප්‍රධාන සැකකරු වන සුද්දා නැමැත්තා සහ තවත් පුද්ගලයෙකු අත්අඩංගුවට ගත්තා.කෙසේ වෙතත්, පළාගිය පොලිස් කොස්තාපල්වරයා අනියම් සබඳතා පැවැත් වූ කාන්තාවගේ වැඩිමහල් පුත්‍රයා වන බන්ටි නැමැත්තා අත්අඩංගුවට ගැනීම සඳහා මේ වන විට පොලිසිය මෙහෙයුමක් ආරම්භ කර තිබෙනවා.කැළණිය කොට්ඨාශය භාර පොලිස් අධිකාරි රොෂාන් ඩයස්, එහි අපරාධ විමර්ශණ අංශයේ ස්ථානධිපති ලින්ටන් සිල්වා ඇතුළු පොලිස් කණ්ඩායමක් ඊට එක්ව සිටින බවයි හිරු වාර්තාකරු කියා සිටියේ.මේ අතර, හිරු ප්‍රවෘත්ති අංශයට අදහස් දැක්වූ වීරකැටිය ප්‍රදේශයේ පදිංචි ඝාතනයට ලක්වූ පොලිස් කොස්තාපල්වරයාගේ සහෝදරයෙකු සදහන් කළේ දින ගණනක් ඔහු සේවයට වාර්තා නොකළ බව ද පොලීසිය විසින්ම නිවසට දැනුම් දුන් බවයි.